Europos Parlamento rezoliucija dėl pasiūlymo dėl Tarybos direktyvos dėl Europos geležinkelių bendrijos (CER) ir Europos transporto darbuotojų federacijos (ETF) susitarimo dėl mobiliųjų darbuotojų, paskirtų teikti sąveikaujančias kelias valstybes apimančias paslaugas, tam tikrų darbo sąlygų aspektų (KOM(2005)0032)



Oficiālais Vēstnesis 117 E , 18/05/2006 Lpp. 0233 - 0235



P6_TA(2005)0206 Nolīgums par dzelzceļa transporta mobilo darbinieku darba apstākļiem Eiropas Parlamenta rezolūcija par Padomes direktīvas projektu nolīgumam starp Eiropas Dzelzceļa kopienu (EDzK) un Eiropas Transporta darbinieku federāciju (ETF) par mobilo darbinieku, kas norīkoti savstarpēji savietojamu pārrobežu pakalpojumu sniegšanā, konkrētiem darba apstākļu aspektiem (KOM(2005)0032)) Eiropas Parlaments, - ņemot vērā Komisijas ieteikumu (KOM(2005)0032), - ņemot vērā Eiropas Savienības Pamattiesību hartu [1], - ņemot vērā Eiropas Parlamenta un Padomes 2003. gada 4. novembra Direktīvu 2003/88/EK par darba laika organizēšanas konkrētiem aspektiem [2], - ņemot vērā nolīgumu, kas noslēgts starp Eiropas Transporta darbinieku federāciju (ETF) un Eiropas Dzelzceļa kopienu (EDzK) par mobilo darbinieku, kas norīkoti savstarpēji savietojamu pārrobežu pakalpojumu sniegšanā, konkrētiem darba apstākļu aspektiem, - ņemot vērā, ka nolīgums, kas ietverts kopīgajā pieprasījumā Komisijai īstenot nolīgumu ar Padomes lēmumu par Komisijas priekšlikumu saskaņā ar EK līguma 139. panta 2. punktu, - ņemot vērā tās Reglamenta 78. panta 3. punktu, A. tā kā Eiropas Savienības Pamattiesību hartas 31. pants nosaka, ka katram darbiniekam ir tiesības uz veselībai nekaitīgiem, drošiem un cilvēka cienīgiem darba apstākļiem, uz maksimālā darba ilguma ierobežošanu, uz ikdienas un iknedēļas atpūtu, kā arī uz vienu ikgadēju apmaksātu atvaļinājumu; B. tā kā Līguma 139. panta 1. punkts nosaka, ka, darba devēji un darbinieki var iesaistīties dialogā Kopienas līmenī, un kurš, ja viņi to vēlas, var radīt līgumattiecības, tostarp nolīgumus; C. tā kā Līguma 139. panta 2. punkts nosaka, ka Kopienas līmenī noslēgtus nolīgumus īsteno pēc parakstītāju pušu kopīga lūguma, Padomei pieņemot lēmumu par Komisijas priekšlikumu; 1. atzinīgi novērtē to, ka, lai arī Līguma 139. panta 2. daļa nenosaka Eiropas Parlamenta konsultācijas par darba devēju un darbinieku iesniegtajiem pieprasījumiem Komisijai, Komisija ir izvirzījusi priekšlikumu Eiropas Parlamentam un lūgusi Parlamentu paziņot tā viedokli Padomei un Komisijai; 2. atbalsta darba devēju un darbinieku noslēgto nolīgumu par mobilo darbinieku, kas norīkoti savstarpēji savietojamu pārrobežu pakalpojumu sniegšanā, konkrētiem darba apstākļu aspektiem; uzskata, ka tas veido līdzsvaru starp vajadzību uzlabot darba apstākļus, tādējādi aizsargājot mobilo darbinieku veselību un drošību un vajadzību veicināt pārrobežu dzelzceļa satiksmi Eiropas Savienībā; 3. piekrīt, ka nolīgums ir jāiesniedz Padomē, tādēļ aicina Padomi pieņemt Komisijas priekšlikumu Padomes direktīvai ar nolūku īstenot nolīgumu pēc nosacījumiem, par kādiem vienojušies darba devēji ar darbiniekiem; 4. atzīmē, ka dzelzceļa transporta sektoru regulē Direktīva 2003/88/EK; atzīmē, ka citi Kopienas instrumenti var ietvert specifiskākas prasības saistībā ar noteiktu profesiju vai profesionālo darbību darba laika organizēšanu (Direktīvas 2003/88/EK 14. pants) un ka turklāt noteiktos apstākļos personām, kas strādā dzelzceļa transportā, ir pieļaujamas atkāpes (Direktīvas 2003/88/EK 17. panta 3. punkta e) apakšpunkts); 5. atzīmē, ka nolīgums nosaka specifiskus noteikumus mobilajam personālam, kas strādā savstarpēji savietojamu pārrobežu pakalpojumu sniegšanā, piemēram, maksimāli pieļaujamo laiku, ko persona var vadīt transporta līdzekli, un iedibina ikdienas un iknedēļas atpūtas periodus vai darba pārtraukumus, kas garāki par Direktīvā Nr. 2003/88/EK noteikto minimumu, tajā pat laikā nodrošinot lielāku elastību nekā direktīva, lai ņemtu vērā dzelzceļa sektora ierobežojumus; tādēļ uzskata, ka nolīgums ir atbilstošs direktīvai; 6. atzinīgi novērtē to, ka nolīgums, kādu noslēguši darba devēji ar darbiniekiem, un Komisijas priekšlikums Padomes direktīvai nodrošina tikai minimālās prasības, atstājot dalībvalstīm un/vai darba devējiem un darbiniekiem iespējas saglabāt vai ieviest labvēlīgākus nosacījumus darbiniekiem dzelzceļa transporta jomā; 7. uzsver būtisko darba devēju un darbinieku lomu darbinieku veselības un drošības apstākļu uzlabošanā; pilnībā atbalsta pienācīgu darba devēju un darbinieku iesaistīšanos sociālajā dialogā un to līgumu slēgšanu par darba apstākļiem; 8. iesaka pieņemt priekšlikumu; 9. uzdod priekšsēdētājam nosūtīt šo rezolūciju Padomei, Komisijai un iesaistītajiem darba devējiem, un darbiniekiem. [1] OV C 364, 18.12.2000., 1. lpp. [2] OV L 299, 18.11.2003., 9. lpp. --------------------------------------------------